
Α ΠΟΦΑΣΕ ΙΣ 

Αοιθ.8192 (1) 


Έγκριση Οργανισμού Εσωτερικής Υπηρεσίας (Ο.Ε.Υ.) 

Δήμου Σαρανταπόρου Ν. Λαρίσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 Ν. 1188/81, όπως αντι- 
καταστάθηκε με το άρθρο 8 Ν. 2307/95 και το Ν. 2503/97. 

2. Τις διατάξεις του άρθρου 18 του Ν. 2539/1997, καθώς 
και την 42036/εγκ. 34/17.12.98 εγκύκλιο του Υπουργείου 
Εσωτερικών, Δημ. Διοίκησης και Αποκέντρωσης. 

3. Την αριθμ. 1505/1.4.99 απόφαση του Γενικού Γραμ¬ 
ματέα Περιφέρειας Θεσσαλίας. 

4. Την 64/99 απόφαση του Δημοτικού Συμβουλίου Σα¬ 
ρανταπόρου, με την οποία ψηφίζει τον Οργανισμό Εσω¬ 
τερικής Υπηρεσίας του Δήμου, αποφασίζουμε: 

Εγκρίνουμε την 64/99 απόφαση του Δημοτικού Συμ¬ 
βουλίου Σαρανταπόρου, με την οποία ψηφίζεται ο Οργα¬ 
νισμός Εσωτερικής Υπηρεσίας του Δήμου και ο οποίος έ¬ 
χει ως εξής: 

Αρθρο I 

Διάρθρωση Υπηρεσιών 

Δήμαρχος. 

Αντιδήμαρχος. 

Ειδικός Σύμβουλος ή συνεργάτης ή επιστημονικός συ¬ 
νεργάτης. 

Την Υπηρεσία του Δήμου συγκροτούν: 

1) Τμήμα Διοικητικών και Οικονομικών Υπηρεσιών. 

2) Τμήμα Τεχνικών Υπηρεσιών και Περιβάλλοντος. 

3) Αυτοτελές Γραφείο Προγραμματισμού και Γεωργι¬ 
κής Ανάπτυξης. 


Άρθρο II 

Αρμοδιότητες Υπηρεσιών 

1) Τμήμα Διοικητικών και Οικονομικών Υπηρεσιών: 

Α) Γραμματειακή Υποστήριξη αιρετών. 

Γραμματεία Δημάρχου, Αντιδημάρχου, Δημόσιες Σχέ¬ 
σεις, Ενημέρωση Δημοτών. 

Ρύθμιση συναντήσεων και επικοινωνιών Δημάρχου και 
τήρηση ημερολογίου των προσωπικών επαφών. 

Τήρηση προσωπικού αρχείου εγγράφων Δημάρχου. 

Προβολή των δραστηριοτήτων του Δήμου. 

Ενημέρωση των πολιτών για τις ενέργειες που απαι¬ 
τούνται για τη διεκπεραίωση των υποθέσεών τους. 

Γραμματεία Δημοτικού Συμβουλίου, Δημαρχιακής Επι¬ 
τροπής, Επιτροπών Δημοτικών Συμβουλίων, Τοπικών 
Συμβουλίων. 

Κατάρτιση ημερήσιας διάταξης σε συνεργασία με τον 
Πρόεδρο του Δημοτικού Συμβουλίου. 

Σύνταξη αποφάσεων Δημοτικών Συμβουλίων, Δημαρ¬ 
χιακών Επιτροπών, Επιτροπών Δημοτικών Συμβουλίων 
και Τοπικών Συμβουλίων, αναπαραγωγή, υποβολή προς 
έγκριση, κοινοποίηση προς αρμόδιες υπηρεσίες ή ενδια¬ 
φερομένους για εκτέλεση. 

Τήρηση πρακτικών Δημοτικού Συμβουλίου και Αρχείο. 

Βιβλιοδέτηση αποφάσεων Δημοτικού Συμβουλίου και 
Δημαρχιακής Επιτροπής. 

Β) Θέματα Προσωπικού: 

Τήρηση ατομικών φακέλων όλων των υπαλλήλων. 

Σύνταξη αποφάσεων Δημάρχου γιατην υπηρεσιακή με¬ 
ταβολή των υπαλλήλων από πρόσληψη έως και συνταξιο- 
δότηση (κλιμάκια, χρονοεπιδόματα, πειθαρχικές ποινές, 
άδειες κ.λπ.). 

Έκδοση σχετικών βεβαιώσεων. 

Γ) Δημοτική Κατάσταση: 

Σύνταξη, ενημέρωση και τήρηση δημοτολογίων. 

Τήρηση οικογενειακών μερίδων. 

Εφαρμογή του Κώδικα περί Ελληνικής Ιθαγένειας. 

Κατάρτιση ετησίων Μητρώων Αρρένων και στρατολογι¬ 
κών πινάκων. 

Τήρηση και συνεχής ενημέρωση βιβλίων (επίσημα αρ¬ 
χεία) για όλα τα ληξιαρχικά γεγονότα που συμβαίνουν 
στην Περιφέρεια του Δήμου (γεννήσεις, βαπτίσεις, γό¬ 
μοι, θάνατοι), καθώς και κάθε μεταγενέστερο γεγονός 

που συνδέεται με αυτά (υιοθεσίες, διαζύγια, εκούσιες α¬ 
ναγνωρίσεις κ.λπ.). 

Έκδοση κάθε πιστοποιητικού που συνδέεεται με τα πα¬ 
ραπάνω. 

Ενημέρωση των ανιστοίχων υπηρεσιών άλλων ΟΤΑ για 
ληξιαρχικά γεγονότα που επηρεάζουν τα μητρώα αρρέ- 
νων και τις οικογενειακές μερίδες. 

Έκδοση στατιστικών στοιχείων. 

Τήρηση εκλογικών καταλόγων. 

Διεξαγωγή Δημοτικών, Βουλευτικών και Ευρωεκλογών 
σε ότι αφορά τους Δήμους. 

Δ) Γραμματειακή Υποστήριξη - Διοικητική Μέριμνα Υ¬ 
πηρεσιών: 

Τήρηση γενικού πρωτοκόλλου εισερχομένων - εξερχο- 
μένων εγγράφων και διεκπεραίωσή τους. 
Δακτυλογράφηση όλων των εγγράφων. 

Μέριμνα για βοηθητικές λειτουργίες (ΦΑΞ, τηλεφωνικό 
κέντρο, φύλαξη κτιρίων, καθαριότητα, φωτοτυπίες, εργα- 
σίες·κλητήρα και τελετών). 

Διαχείριση και διεκπεραίωση εργασιών που σχετίζονται 
με τον Ο.Γ.Α., αποζημιώσεις ΕΛΓΑ, επιδοτήσεις Ν.Α. 

Ε) Προϋπολογισμοί - Απολογισμοί: 

Σύνταξη προϋπολογισμού - απολογισμού. 
Παρακολούθηση και εφαρμογή του προϋπολογισμού. 
Τήρηση βιβλίων, αρχείων λογιστικού συστήματος 
Ο.Τ.Α. όπως εκάστοτε ισχύει. 

Τήρηση νέου διπλογραφικού συστήματος από της ε¬ 
φαρμογής του. 

Διενέργεια προμηθειών. 

Παραλαβή παραστατικών που απαιτούνται για πληρω¬ 
μή οφειλών του Δήμου, έκδοση όλων των χρηματικών ε¬ 
νταλμάτων πληρωμών και αποστολή τους στο Ταμείο 
προς πληρωμή. 

Τήρηση κινητής περιουσίας του Δήμου. 

ΣΤ) Έσοδα: 

Εισηγήσεις για επιβολή φόρων, τελών και δικαιωμάτων, 
εγγραφή υποχρέων προς το Δήμο, φυσικών και νομικών 
προσώπων, βεβαίωση εσόδων και οριστικοποίηση βεβαι¬ 
ωτικών καταλόγων. 

Έκδοση αδειών που σχετίζονται με την είσπραξη ει¬ 
σφορών και δικαιωμάτων. 

Τήρηση αρχείων δημοτικής ακίνητης περιουσίας. 
Τήρηση αρχείων κληροδοτημάτων του Δήμου. 

Μέριμνα για αξιοποίηση της δημοτικής ακίνητης περι¬ 
ουσίας. 

Εισήγηση για χορήγηση αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

Χορήγηση αδειών μικροπωλητών, λειτουργία και εκμε¬ 
τάλλευση περιπτέρων εντός κοινοχρήστων χώρων. 

Εισήγηση για χορήγηση αδειών εγκατάστασης και λει¬ 
τουργίας ψυχαγωγικών παιγνιδιών που προβλέπονται α¬ 
πό τις αστυνομικές διατάξεις και δεν υπάγονται στο Ν. 
2000/1941. 

Εισήγηση για χορήγηση αδειών εγκατάστασης και λει¬ 
τουργίας θεάτρων, κινηματογράφων και παρεμφερών ε¬ 
πιχειρήσεων του Ν.445/1937 και 446/1937. 

Εισήγηση για επιβολή διοικητικών κυρώσεων σε παρα¬ 
βάτες των όρων λειτουργίας των καταστημάτων. 
Λειτουργία λαϊκών αγορών. 


Ζ) Ταμείο: 

Διαμόρφωση και παρακολούθηση ταμειακών προγραμ¬ 
μάτων του Δήμου περί των υποχρεώσεων και των εισπρά¬ 
ξεων. 

Παραλαβή χρηματικών ενταλμάτων και πληρωμών και 
πραγματοποίηση των πληρωμών στους δικαιούχους. 
Απόδοση των κρατήσεων υπέρ τρίτων. 

Παραλαβή των βεβαιωτικών καταλόγων των υποχρέων. 
Έκδοση και αποστολή ατομικών ή ειδικών προσκλήσε¬ 
ων προς οφειλέτες του Δήμου. 

Τήρηση του λογιστικού των Ο.Τ.Α. 

Η) Ειδική Υπηρεσία: 

Έλεγχος της τήρησης των διατάεξων που αφορούν την 
καθαριότητα, κυκλοφορία, στάθμευση, οικοδόμηση, α¬ 
ποχέτευση, ηχορρύπανση και προστασία του περιβάλλο¬ 
ντος. 

Έλεγχος και εφαρμογή των κανονιστικών αποφάσεων 
που εκδίδει το Δημοτικό Συμβούλιο και των διατάξεων πε¬ 
ρί διαφημίσεων. 

Έλεγχος λειτουργίας λαϊκών αγορών, εμποροπανηγύ- 
ρεων, δημοτικών αγορών. 

Μέριμνα για ομαλή χρήση κοινοχρήστων χώρων (κατά¬ 
ληψη πεζοδρόμων από τραπεζοκαθίσματα - πάρκα κ.λπ.). 

2. Τμήμα Τεχνικής Υπηρεσίας και Περιβάλλοντος: 

Α) Πρόγραμμα τεχνικών έργων - Μελέτες, επιβλέψεις 
αυτών: 

Εισηγείται στη Δημοτική Αρχή το ετήσιο πρόγραμμα Τε¬ 
χνικών Έργων του Δήμου. 

Παρακολουθεί την υλοποίησή του καιτηρεί απολογιστι¬ 
κά στοιχεία. Έχει την ευθύνη συντήρησης των παλαιών 
έργων και της υπάρχουσας υποδομής. Προγραμματίζει 
τις προμήθειες της υπηρεσίας της σε συνεργασία με την 
οικονομική υπηρεσία. 

Εισηγείται τη σκοπιμότητα ανάθεσης συγκεκριμένων 
μελετών σε τρίτους εκτός Δήμων. 

Παρακολουθεί την εκπόνηση μελετών τεχνικών έργων 
που ανατίθενται σε τρίτους. 

Συντάσσει τεχνικές μελέτες για έργα που θα εκτελε- 
σθούν είτε με αυτεπιστασία, είτε για έργα που θα ανατε¬ 
θούν σε τρίτους (όταν αυτό αποφασισθεί) και επιβλέπει 
την εκτέλεσή τους, ελέγχοντας την εκτέλεση των έργων, 
από ποιοτικές, ποσοτικές και συμβατικές απόψεις. 
Παρακολουθεί και τηρεί τη σχετική νομοθεσία. 

Εκτελεί κάθε φύσεως σχεδιαστική ενέργεια για τις ανά¬ 
γκες της Υπηρεσίας. 

Β) Συγκρότηση - Προγραμματισμός - Παρακολούθηση 
των Συνεργείων του Τμήματος: 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος περιλαμβάνουν: 

- Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος. 

- Ετοιμασία του Προγράμματος Δράσης των Συνεργεί¬ 
ων (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κ.λπ.). 

- Ανάλυση του προηγούμενου προγράμματος για τον 
καθορισμό των αναγκών του κάθε Συνεργείου σε τεχνικό 
εξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών κατ’ είδος κ.λπ. 

- Επίβλεψη από διοικητική και τεχνική άποψη των εργα¬ 
σιών που εκτελούν τα συνεργεία. 

- Συγκρότηση, οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών ε¬ 
κτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

- Φροντίδα για τη στελέχωση και την εκπαίδευση του 
προσωπικού του κάθε Συνεργείου. 

- Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

- Μέριμνα για την έγκαιρη προμήθεια των υλικώντων ερ¬ 
γασιών που εκτελείτο κάθε Συνεργείο. 

- Χειρισμός και φροντίδα για τη συντήρηση και αξιοποί¬ 
ηση των μηχανημάτων, τεχνικών μέσων και εργαλείων 
που χρησιμοποιείτο Συνεργείο. 

1. Συνεργείο Τεχνικών Έργων: 

- Κατασκευή, επισκευή, συντήρηση, διακόσμηση και ε¬ 
ξοπλισμός των κτιρίων και εγκαταστάσεων του Δήμου, 
καθώς και γενικά των κτιρίων και εγκαταστάσεων που α¬ 
ναλαμβάνει να κατασκευάσει, επισκευάσει ή συντηρήσει 
ο Δήμος. 

- Επισκευή, συντήρηση έργων οδοποιίας και λοιπών έρ¬ 
γων υποδομής (κατασκευές κόμβων και διαβάσεων, γε¬ 
φυρών, αντιπλημμυρικών έργων, διευθετήσεις και καλύ¬ 
ψεις ρεμάτων κ.λπ.) 

- Επισκευή, συντήρηση έργων διαμόρφωσης υπαίθριων 
χώρων (π.χ. πεζόδρομοι, πλατείες, παιδικές χαρές, αθλη¬ 
τικοί χώροι κ.λπ.). 

2. Συνεργείο Ύδρευσης - Αποχέτευσης: 

- Φροντίδα καλής λειτουργίας και συντήρησης του συ¬ 
στήματος ύδρευσης/αποχέτευσης (Βιολογικός καθαρι¬ 
σμός). 

- Καταμέτρηση της κατανάλωσης νερού και ενημέρωση 
με τα σχετικά στοιχεία της Οικονομικής Υπηρεσίας. 

3. Συνεργείο Καθαριότητας: 

- Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλατεί¬ 
ες, ακτές, πλαζ, χείμαρροι, πάρκα). 

- Εκτέλεση εργασιών αποκομιδής, μεταφοράς και α¬ 
πόρριψης απορριμμάτων (προερχόμενα από οικίες, κα¬ 
ταστήματα, επιχειρήσεις, κοινόχρηστους χώρους). 

4. Συνεργείο Πρασίνου: 

- Εκτέλεση εργασιών ανάπτυξης πρασίνου δηλαδή συ¬ 
ντήρησης, καθαριότητας, φυτοπροστασίας, βελτίωσης 
και επέκτασης των χώρων πρασίνου καθώς και των υπαί¬ 
θριων χώρων γενικότερα μέσα στα όρια του Δήμου (πάρ¬ 
κα, κήποι, άλση, παιδικές χαρές, δενδροστοιχίες, παρτέ¬ 
ρια κ.λπ.). 

5. Συνεργείο ηλεκτροφωτισμού, σήμανσης οδών: 

Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους που περιλαμβάνουν: 

- Την επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των κοι¬ 
νοχρήστων υπαιθρίων χώρων του Δήμου καθώς και του 
φωτισμού για την ανάδειξη των δημοτικών κτιρίων, μνη¬ 
μείων και αρχαιολογικών χώρων της περιοχής του Δήμου. 

- Την επέκταση, συντήρηση και επισκευή της σήμανσης 
και διαγράμμισης οδών για τη ρύθμιση της κυκλοφορίας 
στην περιοχή του Δήμου. 

- Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 


ονομασίας οδών και πλατειών, αρίθμησης κτιρίων, παρο¬ 
χής πληροφοριών σε θέματα του Δήμου, στάσεων συ¬ 
γκοινωνιακών μέσων κ.λπ.). 

- Την τοποθέτηση και συντήρηση προστατευτικών μέ¬ 
σων για την ασφάλεια της κυκλοφορίας των οχημάτων και 
των πεζών. 

6. Συνεργείο νεκροταφείου: 

Εκτέλεση έργων που περιλαμβάνουν: 

- Την συντήρηση, κατασκευή τάφων και τη συντήρηση 
της τεχνικής υποδομής και του πράσινου στους χώρους, 
τα κτίρια και γενικά στις εγκαταστάσεις του νεκροτα¬ 
φείου. 

- Την καθαριότητα, ευπρέπεια, διακόσμηση κλπ στους 
χώρους του νεκροταφείου. 

- Ταφές / εκταφές 

- Τη φύλαξη του νεκροταφείου 

3. Αυτοτελές Γραφείο Προγραμματισμού και Γεωργι¬ 
κής Ανάπτυξης 

Α) Προγραμματισμός της Τοπικής Ανάπτυξης και Δρά¬ 
σης του Δήμου: 

Συνεχής έρευνα και παρακολούθηση όλων των εξελίξε¬ 
ων στην περιοχή του Δήμου. 

Σύνταξη μεσοπρόθεσμων και ετήσιων προγραμμάτων 
του Δήμου. 

Διερεύνηση πηγών χρηματοδότησης και διατύπωση 
προτάσεων για την εξεύρεση πόρων για την υλοποίηση 
του προγράμματος δράσης του Δήμου. 

Εισηγήσεις προς τα αιρετά όργανα για την οργάνωση 
και ανπμετώπιση των διαδικασιών, οικονομικών, κοινωνι¬ 
κών και πολιτιστικών ζητημάτων, περιβαλλοντολογιών 
κ.λπ. 

Συνεργασία με τις υπηρεσίες της Περιφέρειας, της 
ΤΕΔΚ, της Ν.Α., των Κεντρικών Φορέων, καθώς και με φο¬ 
ρείς διαδημοτικής συνεργασίας στην ευρύτερη περιοχή 
του Δήμου. 

Β) Προγράμματα Ευρωπαϊκής Ένωσης: 

Ενημέρωση της Δημοτικής Αρχής για τα προγράμματα 
της Ε.Ε. που ενδιαφέρουν το Δήμο. 

Κατάρτιση αιτήσεων συμμετοχής του Δήμου σε συγκε¬ 
κριμένα προγράμματα, παρακολούθηση και αξιολόγησή 
τους. 

Γ) Αγροτική - Κτηνοτροφική Ανάπτυξη: 

Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την υ¬ 
λοποίηση προγραμμάτων για την αγροτική - κτηνοτροφι¬ 
κή ανάπτυξη της περιοχής του Δήμου. 

Παροχή συμβουλευτικών πληροφοριών και ενημέρωση 
- πληροφόρηση των αγροτών σε θέματα γεωπονίας. 

Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγορτικής ανάπτυ¬ 
ξης και παρακολούθησης των εφαρμοζόμενων μέτρων. 

Συνεργασία μετά αρμόδια τμήματα της Ν.Α. και συμμε¬ 
τοχή σε προγράμματα ενημέρωσης για την ανάπτυξη νέ¬ 
ων βιολογικών καλλιεργειών, την εφαρμογή προγραμμά¬ 
των αναδιάρθρωσης, την προστασία των περιοχών γης υ¬ 
ψηλής παραγωγικότητας, την ορθολογική αξιοποίηση 
των βοσκοτόπων. 

Συμμετοχή στα προγράμματα της Ν.Α., της Περιφέρει¬ 
ας και του Κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για την τήρηση των 
περιβαλλοντικών όρων λειτουργίας. 

Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών - εγγειβελτιωτικών έργων) 
και υποβολή σχετικών προτάσεων στις αρμόδιες υπηρε¬ 
σίες του Νομού και της Περιφέρειας. 

Δ) Οργάνωση, Μηχανοργάνωση, Ανάπτυξη Ανθρωπί¬ 
νου Δυναμικού, Πληροφορική: 

Υποστήριξη του Δήμου και των θυγατρικών φορέων του 
σε θέματα βελτίωσης της Οργάνωσης και των διαδικα¬ 
σιών Διοίκησης και Λειτουργίας. 

Υποστήριξη στην ίδρυση/λειτουργία Νομικών Προσώ¬ 
πων Δημοσίου Δικαίου και Δημοτικών Επιχειρήσεων. 

Οργάνωση και εκτέλεση προγραμμάτων επιμόρφωσης 
του προσωπικού του Δήμου, καθώς και οργάνωση προ¬ 
γραμμάτων ενημέρωσης αιρετών οργάνων. 

Φροντίδα για την εγκατάσταση, βελτίωση και σωστή 
λειτουργία του μηανογραφικού εξοπλισμού του Δήμου, 
καθώς και την εποπτείατης συντήρησης των εφαρμογών. 

Άρθρο III 

Διάρθρωση Θέσεων Προσωπικού 

Τακτικές Οργανικές Θέσεις με σχέση εργασίας Δημοσί¬ 
ου Δικαίου: 

Οι θέσεις των κατηγοριών ΠΕ,ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37Α/87 και το 


Π.Δ.22/90. 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Κλάδος _ Ειδικότητα _ θέσεις 

ΠΕ Κοινωνικής Πολιτικής και 

Κοινωνικής Ανθρωπολογίας 1 (μία) 

ΠΕΙ Διοικητικών 1 (μία) 

ΠΕ3 Πολιτικών Μηχανικών 1 (μία) 

ΠΕ9 Γεωπόνων 1 (Μία) 

ΠΕ Αστικής και Περιφερειακής 

Ανάπτυξης 1 (Μ ια ) 

ΣΥΝΟΛΟ 5 (πέντε) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος _ Ειδικότητα _ θέσεις 

ΤΕ Πολιτικών Δομικών Έργων 1 (μία) 

ΤΕ19 Πληροφορικής 1 (μία) 

ΣΥΝΟΛΟ " 2 (δύο) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος _ Ειδικότητα _ θέσεις 

ΔΕΙ Διοικητικοί - Χειριστές Η/Υ 5 (πέντε) 

ΔΕ24 Ηλεκτρολόγων _ 1 (μία) 

ΣΥΝΟΛΟ 6 (έξι) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος _ Ειδικότητα ___ θέσεις 

ΥΕ Χειριστών Μηχ/των 1 (μία) 

ΥΕ Οδηγών 1 (μία) 

ΥΕ Τεχνιτών 2 (δύο) 


Κλάδος Ειδικότητα 

Θέσεις 

ΥΕ15 Εργατών Καθαριότητας 

ΥΕ 16 Εργατών Πρασ. -Νεκρ. - 
Τεχν. Υπηρ. 

3 (τρεις) 

2 (δύο) 

ΣΥΝΟΛΟ 

9 (εννέα) 

ΠΡΟΣΩΡΙΝΕΣ ΘΕΣΕΙΣ 

ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ ΧΡΟΝΟΥ 

Ειδικότητα 

Θέσεις 

Διοικητικού 

Εργατών Γ ενικά 

1 (μία) 

1 (μία) 

ΣΥΝΟΛΟ 

2 (δύο) 


ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Δέκα πέντε (15) θέσεις διαφόρων ειδικοτήτων για την α¬ 
ντιμετώπιση εποχιακών, περιοδικών, πρόσκαιρων ανα¬ 
γκών (Ν. 2503/97, άρθρο 18παρ. 12). 

Άρθρο IV 

Θέσεις Προϊσταμένων 

Στις διοικητικές ενότητες των υπηρεσιών του Δήμου 
προΐστανται μόνιμοι υπάλληλοι των εξής κλάδων: 

Τμήμα Διοικητικών και Οικονομικών Υπηρεσιών: Θέση 
Προϊσταμένου ΠΕήΤΕήΔΕΙ. Προϊστάμενος ορίζεται ο α¬ 
νώτερος σε βαθμό και επί ομοιοβάθμων ορίζεται ο αρχαι¬ 
ότερος υπάλληλος. 

Τμήμα Τεχνικών Υπηρεσιών και Περιβάλλοντος: ΠΕ3 
Πολιτικών Μηχανικών και ελλείψει αυ τού ΤΕ Πολιτικών 
Δομικών Έργων. 

Αυτοτελές Γραφείο Προγραμματισμού και Γεωργικής 
Ανάπτυξης: ΠΕ Κοινωνικής Πολιτικής και Κοινωνικής Αν¬ 
θρωπολογίας, ΠΕ9 Γεωπόνων και ελλείψει αυτών ΤΕ19 Π 
ληροφορικής και ελλείψει αυτών ΔΕΙ. 

- Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντι¬ 
στοίχου επιπέδου. 

- Τον προϊστάμενος Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανωτική μονάδα και εφόσον ο κλάδος στον οποίο 
ανήκει προορίζεται για κάλυψη θέσεων προϊσταμένων. 

- Τον προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο Προϊστάμενος 
Τμήματος κατά τη σειρά που τα Τμήματα αναφέρονται 
στο άρθρο 1. 

Άρθρο V 

Αρμοδιότητες Προϊσταμένων 

Έχουν την ευθύνη της εύρυθμης λειτουργίας των μο¬ 
νάδων που προΐστανται. 

Συντονίζουν και ελέγχουν τις δραστηριότητες των μο¬ 
νάδων τους και φροντίζουν για την εκτέλεση των αποφά¬ 
σεων που εκδίδουν τα αιρετά πρόσωπα. 

Μεριμνούν για σύνταξη κανονισμών λειτουργίας επιμέ- 
ρους μονάδων όταν τούτο κρίνεται απαραίτητο. 

Εισηγούνται την ψήφιση αποφάσεων κανονιστικών πε¬ 
ριεχομένων. 

Εποπτεύουν και αξιολογούν το προσωπικό που υπάγε¬ 
ται σ’ αυτούς, μεριμνούν με τη Δ.Α. για την επιμόρφωσή 
τους. 

Παρακολουθούν τη νομοθεσία και ενημερώνουν τους 
αιρετούς και το προσωπικό. 

Παραλαμβάνουν την αλληλογραφία της μονάδας τους 
και τη διανέμουν ανάλογα. 

Συνεργάζονται με άλλους φορείς του Δήμου. 

Έχουν την ευθύνη ελέγχου και θεώρησης όλων των εγ¬ 
γράφων των υπαλλήλων της μονάδος που εποπτεύουν 
καθώς και την εισήγηση προς τα ανωτέρω όργανα. 

Εισηγούνται τρόπους για τη βελτίωση της αποτελεσμα- 
τικότητας της δράσης της διοικητικής ενότητας, τη βελ¬ 
τίωση της απόδοσης του ανθρώπινου δυναμικού και των 
τεχνικών μέσων, την καλύτερη ανταπόκριση της διοικητι¬ 
κής μονάδος στις τοπικές ανάγκες. 

ΑΡΘΡΟ VI: 

Τελικές Διατάξεις 

Ειδικοί κανονισμοί θα ορίζουν αναλυτικά τα καθήκοντα 
των διοικητικών μονάδων. 

Τα θέματα που αφορούν τους διορισμούς, τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία «περί 
κατάστασης προσωπικού Ο.Τ.Α.», όπως αυτός κάθε φο¬ 
ρά ισχύει, καθώς από τους ειδικότερους ισχύοντες νό¬ 
μους τα Π.Δ/τα. 

Ειδικότερα: 

- Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις α¬ 
ντίστοιχες θέσεις των σχετικών κλάδων. 

- Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου, λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 

- Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις στους αντίστοιχους Κ.Α. 
35.000.000 δρχ. για την κάλυψη της μισθοδοσίας του υ- 
πάρχοντος προσωπικού. Η μελλοντική επιβάρυνση του 
προϋπολογισμού του Δήμου από την απόφαση αυτή δεν 
είναι δυνατό να υπολογιστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 18 Μάίου 1999 

Με εντολή Γεν. Γραμμ. Περιφέρειας 
Ο Γενικός Διευθυντής 
ΘΩΜΑΣ ΦΙΛΟΣ 
-♦- 

Αοιθ. 8254 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) 
της Κοινότητας Αμπελακίων Ν. Λαρίσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 Ν. 1188/81, όπως αντι- 
καταστάθηκε με το άρθρο 8 Ν. 2307/95 και το Ν. 2503/97. 


2. Τις διατάξεις του άρθρου 18 του Ν. 2539/1997, καθώς 
και την 42036/εγκ. 34/17.12.98 εγκύκλιο του Υπουργείου 
Εσωτερικών, Δημ. Διοίκησης και Αποκέντρωσης. 

3. Την αριθμ. 1505/1.4.99 απόφαση του Γενικού Γραμ¬ 
ματέα Περιφέρειας Θεσσαλίας. 

4. Την 27/99 απόφαση του Κοινοτικού Συμβουλίου Α¬ 
μπελακίων, με την οποία ψηφίζει τον Οργανισμό Εσωτε¬ 
ρικής Υπηρεσίας της Κοινότητας, αποφασίζουμε: 

Εγκρίνουμε την 27/99 απόφαση του Κοινοτικού Συμ¬ 
βουλίου Αμπελακίων, με την οποία ψηφίζεται ο Οργανι¬ 
σμός Εσωτερικής Υπηρεσίας της Κοινότητας και ο οποί¬ 
ος έχει ως εξής: 

ΚΕΦΑΛΑΙΟ I: 

ΔΙΑΡΘΡΩΣΗ ΥΠΗΡΕΣΙΩΝ 

Πρόεδρος 

Την Υπηρεσία της Κοινότητας συγκροτούν: 

Γ ραφείο Διοικητικών Υπηρεσιών και Προγραμματισμού 

Άρθρο 1 

Αρμοδιότητες Υπηρεσιών 

Γ ραφείο Διοικητικών Υπηρεσιών και Προγραμματισμού 

Α) Γραμματειακη Υποστήριξη Αιρετών: 

Γραμματεία Προέδρου, Αντιπροέδρου, Δημόσιες Σχέ¬ 
σεις, Ενημέρωση Δημοτών. 

Ρύθμιση συναντήσεων και επικοινωνιών του Προέδρου 
και τήρηση ημερολογίου των προσωπικών επαφών. 

Τήρηση προσωπικού αρχείου εγγράφων Προέδρου. 

Προβολή των δραστηριοτήτων της Κοινότητας. 

Ενημέρωση των πολιτών για τις ενέργειες που απαιτού¬ 
νται για τη διεκπεραίωση των υποθέσεών τους. 

Γραμματεία Κοινοτικού Συμβουλίου, Παρέδρου. 

Κατάρτιση ημερήσιας διάταξης σε συνεργασία με τον 
Πρόεδρο. 

Σύνταξη αποφάσεων Κοινοτικού Συμβουλίου, αναπα¬ 
ραγωγή, υποβολή προς έγκριση, κοινοποίηση προς αρ¬ 
μόδιες υπηρεσίες ή ενδιαφερομένους για εκτέλεση. 

Τήρηση πρακτικών Κοινοτικού Συμβουλίου και Αρχείο. 

Βιβλιοδέτηση αποφάσεων Κοινοτικού Συμβουλίου. 

Β) Θέματα Προσωπικού: 

Τήρηση ατομικών φακέλων των υπαλλήλων. 

Σύνταξή αποφάσεων Προέδρου για την υπηρεσιακή με¬ 
ταβολή των υπαλλήλων από πρόσληψη έως και συνταξιο- 
δότηση (κλιμάκια, χρονοεπιδόματα, πειθαρχικές ποινές, 
άδειες κ.λπ.). 

Έκδοση σχετικών βεβαιώσεων. 

Γ) Δημοτική Κατάσταση: 

Σύνταξη, ενημέρωση και τήρηση βιβλίων δημοτολογίου. 

Τήρηση οικογενειακών μερίδων. 

Εφαρμογή του Κώδικα περί Ελληνικής Ιθαγένειας. 

Κατάρτιση ετησίων Μητρώων Αρρένων και στρατολογι¬ 
κών πινάκων. 

Τήρηση και συνεχής ενημέρωση βιβλίων (επίσημα αρ¬ 
χεία) για όλα τα ληξιαρχικά γεγονότα που συμβαίνουν 
στην Περιφέρεια του Δήμου (γεννήσεις, βαπτίσεις, γάμοι, 
θάνατοι), καθώς και κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κ.λπ.). 

Έκδοση κάθε πιστοποιητικού που συνδέεεται με τα πα¬ 
ραπάνω. 

Ενημέρωση των ανιστοίχων υπηρεσιών άλλων ΟΤΑ για 

ληξιαρχικά γεγονότα που επηρεάζουν τα μητρώα αρρέ- 
νων και τις οικογενειακές μερίδες. 

Έκδοση στατιστικών στοιχείων. 

Τήρηση εκλογικών καταλόγων. 

Διεξαγωγή Δημοτικών, Βουλευτικών και Ευρωεκλογών 
σε ότι αφορά τη Κοινότητα. 

Δ) Γραμματειακή Υποστήριξη - Διοικητική Μέριμνα Υ¬ 
πηρεσιών: 

Τήρηση γενικού πρωτοκόλλου εισερχομένων - εξερχο- 
μένων εγγράφων και διεκπεραίωσή τους. 
Δακτυλογράφηση όλων των εγγράφων. 

Μέριμνα για βοηθητικές λειτουργίες (ΦΑΞ, τηλεφωνικό 
κέντρο, φύλαξη κτιρίων, καθαριότητα, φωτοτυπίες, εργα¬ 
σίες κλητήρα και τελετών). 

Διαχείριση και διεκπεραίωση εργασιών που σχετίζονται 
με τον Ο.Γ.Α., αποζημιώσεις ΕΛΓΑ, επιδοτήσεις Ν.Α. 

Ε) Προϋπολογισμοί - Απολογισμοί: 

Σύνταξη προϋπολογισμού - απολογισμού. 
Παρακολούθηση και εφαρμογή του προϋπολογισμού. 
Τήρηση βιβλίων, αρχείων λογιστικού συστήματος 
Ο.Τ.Α. όπως εκάστοτε ισχύει. 

Παραλαβή παραστατικών που απαιτούνται για πληρω¬ 
μή οφειλών της Κοινότηας, έκδοση όλων των χρηματικών 
ενταλμάτων πληρωμών και αποστολή τους στο Ταμείο 
προς πληρωμή. 

Τήρηση κινητής περιουσίας του Δήμου. 

ΣΤ) Έσοδα: 

Εισηγήσεις για επιβολή τελών και δικαιωμάτων, εγγρα¬ 
φή υποχρέων προς τη Κοινότητα, φυσικών και νομικών 
προσώπων, βεβαίωση εσόδων και οριστικοποίηση βεβαι¬ 
ωτικών καταλόγων. 

Έκδοση αδειών που σχετίζονται με την είσπραξη ει¬ 
σφορών και δικαιωμάτων. 

Τήρηση αρχείων Κοινοτικής ακίνητης περιουσίας. 
Τήρηση αρχείων κληροδοτημάτων του Δήμου. 

Μέριμνα για αξιοποίηση της Κοινοτικής ακίνητης περι¬ 
ουσίας. 

Εισήγηση για χορήγηση αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

Χορήγηση αδειών μικροπωλητών, λειτουργία και εκμε¬ 
τάλλευση περιπτέρων εντός κοινοχρήστων χώρων. 

Εισήγηση για χορήγηση αδειών εγκατάστασης και λει¬ 
τουργίας ψυχαγωγικών παιγνιδιών που προβλέπονται α¬ 
πό τις αστυνομικές διατάξεις και δεν υπάγονται στο Ν. 
2000/1941. 

Εισήγηση για τη χορήγηση αδειών εγκατάστασης και 
λειτουργίας θεάτρων, κινηματογράφων και παρεμφερών 
επιχειρήσεων του Ν.445/1937 και 446/1937. 

Εισήγηση για επιβολή διοικητικών κυρώσεων σε παρα¬ 
βάτες των όρων λειτουργίας των καταστημάτων. 

2. Αυτοτελές Γραφείο Προγραμματισμού και Γεωργι¬ 
κής Ανάπτυξης 

Α) Προγραμματισμός της Τοπικής και Τουριστικής Ανά¬ 
πτυξης και Δράσης της Κοινότητας: 

Συνεχής έρευνα και παρακολούθηση όλων των εξελίξε¬ 
ων στην περιοχή της Κοινότητας. 

Σύνταξη μεσοπρόθεσμων και ετήσιων προγραμμάτων 
της Κοινότητας. 

Διερεύνηση πηγών χρηματοδότησης και διατύπωση 


προτάσεων για την εξεύρεση πόρων για την υλοποίηση 
του προγράμματος δράσης της Κοινότητας. 

Εισηγήσεις προς τα αιρετά όργανα για την οργάνωση 
και αντιμετώπιση των διαδικασιών, οικονομικών, κοινωνι¬ 
κών και πολιτιστικών ζητημάτων, περιβαλλοντολογικών 
κ.λπ. 

Συνεργασία με τις υπηρεσίες της Περιφέρειας, της 
ΤΕΔΚ, της Ν.Α., των Κεντρικών Φορέων, καθώς και με φο¬ 
ρείς διαδημοτικής συνεργασίας στην ευρύτερη περιοχή 
της Κοινότητας. 

Β) Προγράμματα Ευρωπαϊκής Ένωσης: 

Ενημέρωση της Κοινοτικής Αρχής για τα προγράμματα 
της Ε.Ε. που ενδιαφέρουν τη Κοινότητα. 

Κατάρτιση αιτήσεων συμμετοχής της Κοινότητας σε 
συγκεκριμένα προγράμματα, παρακολούθηση και αξιο¬ 
λόγησή τους. 

Γ) Αγροτική Ανάπτυξη: 

Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την υ¬ 
λοποίηση προγραμμάτων για την αγροτική ανάπτυξη της 
περιοχής της Κοινότητας. 

Παροχή συμβουλευτικών πληροφοριών και ενημέρωση 
- πληροφόρηση των αγροτών. 

Υποστήριξη της συμμετοχής της Κοινότητας στην κα¬ 
τάρτιση των Νομαρχιακών Προγραμμάτων αγορτικής ανά¬ 
πτυξης και παρακολούθηση των εφαρμοζομένων μέτρων. 

Συνεργασία μετά αρμόδια τμήματα της Ν.Α. και συμμε¬ 
τοχή σε προγράμματα ενημέρωσης για την ανάπτυξη νέ¬ 
ων βιολογικών καλλιεργειών, την εφαρμογή προγραμμά¬ 
των αναδιάρθρωσης, την προστασία των περιοχών υψη¬ 
λής παραγωγικότητας, την ορθολογική αξιοποίηση των 
βοσκοτόπων. 

Συμμετοχή στα προγράμματα της Ν.Α., της Περιφέρει¬ 
ας και του Κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για την τήρηση των 
περιβαλλοντικών όρων λειτουργίας. 

Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών - εγγειβελτιωτικών έργων) 
και υποβολή σχετικών προτάσεων στις αρμόδιες υπηρε¬ 
σίες του Νομού και της Περιφέρειας. 

Άρθρο 2 

Διάρθρωση θέσεων Προσωπικού 

Τακτικές Οργανικές Θέσεις με σχέση εργασίας Δημοσί¬ 
ου Δικαίου: 

- Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

- Τα προσόντα διορισμού των θέσεων περιγράφονται 
στο Π.Δ. 37Α/87. 

Οι θέσεις που προβλέπονται ανά κατηγορία και κλάδο 
είναι οι εξής: 

Κατηγορία Δευτεροβάθμιας Εκπαίδευσης 

Ο κλάδος ΔΕΙ Διοικητικού περιλαμβάνει δύο (2) θέσεις. 
Ο κλάδος ΔΕ2 Χειριτσών Μ ηχ/των περιλαμβάνει μία (1) 
θέση. 

Ο κλάδος ΔΕ38 Προσωπικού Η/Υ περιλαμβάνει μία (1) 
θέση. 

Κατηγορία Υποχρεωτικής Εκπαίδευσης 

Ο κλάδος ΥΕ1 Κλητήρων - Θυρωρών - Γενικών Καθηκό¬ 
ντων περιλαμβάνει μία (1) θέση. 

Σύνολο θέσεων μονίμου προσωπικού: 

Ο συνολικός αριθμός θέσεων του μόνιμου προσωπικού 
της Κοινότητας Αμπελακίων κατά κατηγορία είναι: 

Α. Δευτεροβάθμιας Εκπαίδευσης (ΔΕ): τέσσερεις (4) 
θέσεις. 

Β. Υποχρεωτικής Εκπαίδευσης (ΥΕ): μία (1) θέση. 

Σύνολο: πέντε (5) θέσεις. 

Θέσεις με σχέση εργασίας Ιδιωτικού Δικαίου Ορισμέ¬ 
νου Χρόνου: 

Τρεις (3) θέσεις εργασίας ιδιωτικού δικαίου ορισμένου 
χρόνου διαφόρων ειδικοτήτων για την αντιμετώπιση επο¬ 
χιακών, πρόσκαιρων και περιοδικών, αναγκών της Κοινό¬ 
τητας (άρθρο 18παρ. 12 Ν. 2503/1997). 

Η πρόσληψη του προσωπικού αυτού γίνεται σύμφωνα 
με τις ειδικές διατάξεις του Ν. 2190/1994, όπως αυτές 
τροποποιήθηκαν μεταγενέστερα. 

Άρθρο 3 

Τελικές Διατάξεις 

Ειδικοί κανονισμοί θα ορίζουν αναλυτικά τα καθήκοντα 
των διοικητικών μονάδων. 

Τα θέματα που αφορούν τους διορισμούς, τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία «περί 
κατάστασης προσωπικού Ο.Τ.Α.», όπως αυτός κάθε φο¬ 


ρά ισχύει, καθώς από τους ειδικότερους ισχύοντες νό¬ 
μους τα Π.Δ/τα. 

Ειδικότερα: 

- Κατά την έναρξη της ισχύος του παρόντος Οργανι¬ 
σμού ο υπηρετών στην Κοινότητα υπάλληλος κατατάσ¬ 
σεται στην αντίστοιχη θέση τη σχετική. 

- Η κατανομή του προσωπικού στις επί μέρους οργανικές 
μονάδες γίνεται με απόφαση του Π ροέδρου, λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 

- Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, κατά το 
άρθρο 18παρ. 2 του Ν. 2539/1997, οπότε παύει να ισχύει 
κάθε προηγούμενη απόφαση. 

Ακροτελεύταιο Άρθρο 
Κάλυψη δαπάνης 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις ύψους 4.500.000 δρχ. οι οποίες εί¬ 
ναι γραμμένες στον Κ.Α. 05/011.1 για την κάλυψη της μι¬ 
σθοδοσίας του υπάρχοντος προσωπικού. Η μελλοντική ε¬ 
πιβάρυνση του προϋπολογισμού της Κοινότητας από την 
απόφαση αυτή δεν είναι δυνατό να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Μάΐου 1999 

Με εντολή Γ εν. Γ ραμμ. Περιφέρειας 

Ο Γ ενικός Διευθυντής 
ΘΩΜΑΣ ΦΙΛΟΣ 

ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ 6Β ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: νννννν.θΙ.ςΓ 

ΙΝΤΕΗΝΕΤ: ΙίοΙ.θγ 

Θ-ΙΤΙ3ίΙ: πν35 @ ΡθΙ·9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απή β πί . λίδκς και άνω προσαύξηση 100 δρχ. ανά θσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ Α Ε Προϋπολογισμού Κ.Α.Ε. εσόόου υπέρ 

2531 ΤΑΠΕΤ 3512 

Α' (Νόμοι. Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

1 ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύυων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 » . 750 » . 

70.000 » . 3.500 » . 

30.000 »> . 1-500 » . 

15.000 » . 750 » . 

5.000 >· . 250 » . 

10.000 » . 500 >· . 

3.000 ·■ . 150 *· · 

10.000 » . 500 » . 

250.000 >■ . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >· . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

υε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφειου. , 

* Οι συνδρομές του εξωτερικού επιβαρύνονται, πέραν των ανωτέρω αναφερομενων ποσών, Μ ετ αταχυδρομικα τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές εισπραττεται από τα Λημόσια Ταμεία. 

* Οι συνδρομητές του εξωτερικού μπορούν να στέλνουν το ποσο του ΤΑΠΕΤ μαζί με το ποσο της συνδρομής. , 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

εγγράφονται συνδρομητές για μικρότερο χρονικό διάστημα. ,. , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά--- 

Οι υπηρεσίες εξυπηρέτησης των πολιτών λειτουργούν καθημερινά απο 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





